دلێگەو یاۋنەری یەکینەکانو پارێزنای گەلی-یەپەگەی، سەبارەت بە جەنگ و مدرامان و چالاکی شەڕڤانەکانشان ۋەراۋەر بە هێزە داگیرکەرەکانو تورکیای و تاقمە چەتەکانش جە ڕۆژئاڤا و باکورو سوریای، ۋەڵاکریای سەربازیش دان و دلێشەنە ئامان:
جە مانگێ ۋیەردێ "ئاب/ئۆگستۆس"، یەکینەکانو پارێزنای گەلی-یەپەگە و یەکینەکانو پارێزنای ژەنێ-یەپەژە، جە سەرتاسەرو ڕۆژئاڤای و باکورو سوریای پەی پارێزنای نیشتمانی و گەلی و دەستکەوتەکانو شۆڕشی بە ئەرک و ۋەرپرسیاری ۋێشان هۆرستێنێ و بە مدرامان و چالاکی ڕووبەڕوو هێزە داگیرکەرەکانو تورکیای و تاقمە چەتە بەکرێگیریاکانیش بیێنێۋە و گورزی قورسش ۋنە دێنێ.
هەپەگە ئاشکراش کەردەن: بە گردی ۱۸ چالاکیێ جۆراوجۆرێ دژ بە دوژمنی ئەنجامێ دریێنێ و جە ئاکامشانە، ٥۷ سەربازێ تورکیای و چەتێ داگیرکەرێ کوشیێنێ کە ۷شان سەربازێ تورکیایەنێ و ۲شان سەرچەتێ بیێنێ. هاموەخت ٤۰ سەربازێ و چەتێ بریندارێ بیێنێ. جە چالاکیەکانە ٥ چه‌كێ AK-47، ٢ ده‌مانچێ و چنڎین به‌ڵگه‌نامێ سه‌ربازیێ دەستشان سەرەرە گیریان. ٤ ئۆتۆمبێلیێ سه‌ربازیێ و ٣ ماتۆڕێ دلێنەبریێنێ.
جە عەفرین سوپا داگیرکەرەکەو تورکیای بەبەشداری هەزاران سەربازێ و چەتێ و بە پەشتیۋانی فڕۆکێ بێفڕۆکەۋانێ ئۆپەراسیۆنش ئەنجام دان، بەڵام بێ ئەنجام کۆتاییشان ئامان. هاموەخت سپا داگیرکەرەکەو تورکیای ۲ جارێ سنورو ڕۆژئاڤا و باکورو سوریاشان بەزنان و جە سەرێکانی هێرشان کەردەن سەرو هاموڵاتییە مەدەنیەکانی و جە ئەنجامشەنە ۲ هاموڵاتیێ بریندارێ بیێنێ. جە ۋەراۋەرەنە هێزەکێمان دەستوبرد و بە تنڎی وەڵامو سوپاو تورکیشان دانەۋە.
جە کۆتایی ۋەڵاکریاکەیەنە، یەکینەکانو پارێزنای گەلی-یەپەگە، ئاشکراش کەردەن: ٦ هاۋەڵێمان دمای جەنگ و مدرامانی قارەمانانەی جە عەفرین و ٤ هاۋەڵێچمان بە نەوەشی و ڕوودایێ هامۆشیێ شەهیدێ بیێنێ. هاموەخت بەڵێنش دان پێسەو یەپەگەی و یەپەژەی بەردەۋام بانە جە ڕووبەڕووبییەی سپاو تورکیای داگیرکەری و تاقمە چەتە بکرێگیاکانیشان و کەسانێ کە هەمکاریشان مەرکەرانە.
